**Všeobecne záväzné nariadenie**

**č. 1 / 2020**

**zo dňa 20.02.2020**

**ktorým sa mení a dopĺňa VZN č. 1/2019 o určení výšky dotácie na prevádzku a mzdy na žiaka základnej umeleckej školy, dieťa materskej školy a školských zariadení so sídlom na území mesta Stará Turá**

(ďalej len „nariadenie“).

Miestne zastupiteľstvo Mesta Stará Turá podľa § 6 v spojení s § 29 zákona č. 369/1990 Zb. o obecnom zriadení v znení neskorších predpisov,  § 6 ods. 12 písm. c) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov sa uznieslo na tomto všeobecne záväznom nariadení .

**§ 1**

**Účel a predmet**

1. Nariadenie určuje výšku dotácie na mzdové a prevádzkové náklady na dieťa Materskej školy (ďalej len „MŠ“), Školského klubu detí (ďalej len „ŠKD“) a Školskej jedálne (ďalej len „ŠJ“) pri základnej škole (ďalej len „ZŠ“), Základnej umeleckej školy (ďalej len „ZUŠ“), Centra voľného času (ďalej len „CVČ“), ktorých zriaďovateľom je Mesto Stará Turá.
2. Nariadenie ďalej určuje pre MŠ, ŠKD,ŠJ, ZUŠ a CVČ:
3. podrobnosti financovania,
4. výšku finančných prostriedkov na kalendárny rok na mzdy, odvody a bežnú prevádzku,
5. lehotu na predloženie údajov potrebných na financovanie,
6. deň v mesiaci, v ktorom Mesto Stará Turá poskytne finančné prostriedky.
7. Pri určení výšky dotácie sa vychádza z rozdelenia ustanoveného v osobitnom predpise o rozdeľovaní výnosu dane z príjmov územnej samospráve[[1]](#footnote-1) pre obec. Pre školy a školské zariadenia sa výška dotácie určuje súčinom počtu prijatých žiakov /detí s osobitným jednotkovým koeficientom a s koeficientmi, stanovenými pre jednotlivé školy a školské  zariadenia v prílohe č. 3 osobitného predpisu o rozdeľovaní výnosu dane z príjmov územnej samospráve1.
8. Mesto Stará Turá poskytuje dotácie podľa svojich finančných možností a v súlade so schváleným rozpočtom a právnymi predpismi.

**§ 2**

**Vymedzenie základných pojmov**

(1) **Dotácia na mzdy** zahŕňa bežné výdavky definované Ministerstvom financií Slovenskej republiky v ekonomickej klasifikácii rozpočtovej klasifikácie v kategórii:

1. **610 - mzdy, platy, služobné príjmy a ostatné osobné vyrovnania** (výdavky na tarifný plat, osobný plat, príplatok za riadenie, príplatok za zastupovanie, osobný príplatok, platovú kompenzáciu za sťažený výkon práce, príplatok za zmennosť, príplatok za výkon špecializovanej činnosti, kreditový príplatok, výkonnostný príplatok, príplatok za praktickú prípravu, príplatok za prácu v noci, príplatok za prácu v sobotu alebo v nedeľu, príplatok za prácu vo sviatok, plat za prácu nadčas, plat za neaktívnu časť pracovnej pohotovosti na pracovisku a odmenu) vyplácaných pedagogickému a nepedagogickému zamestnancovi školy a školského zariadenia za podmienok a v rozsahu ustanovených osobitným predpisom,
2. **620 - poistné a príspevok do poisťovní** (výdavky na poistné a príspevok do poisťovní uhrádzané zamestnávateľom) za pedagogických a nepedagogických zamestnancov školy alebo školského zariadenia.

(2) **Dotácia na prevádzku** zahŕňa bežné výdavky definované Ministerstvom financií Slovenskej republiky v ekonomickej klasifikácii rozpočtovej klasifikácie v kategórii:

1. **630 - tovary a služby** (výdavky na cestovné náhrady, energie, vodu a komunikácie, materiál, dopravné, rutinnú a štandardnú údržbu, nájomné za nájom a služby špecifikované v položkách 631 až 637 ekonomickej klasifikácie),
2. **640 – transfery** (výdavky na odstupné a odchodné vyplácané podľa osobitných predpisov maximálne vo výške dohodnutej v kolektívnej zmluve vyššieho stupňa; výdavky na nemocenské dávky a úrazové dávky hradené zamestnávateľom podľa osobitných predpisov).

(3) **Hospodárnosťou** je minimalizovanie nákladov na vykonanie činnosti alebo obstaranie tovarov, prác a služieb pri zachovaní ich primeranej úrovne a kvality.

(4**) Efektívnosťou** je maximalizovanie výsledkov činnosti vo vzťahu k disponibilným verejným prostriedkom.

(5) **Účinnosťou** je vzťah medzi plánovaným výsledkom činnosti a skutočným výsledkom činnosti vzhľadom na použité verejné prostriedky.

**§ 3**

**Podrobnosti financovania**

Dotácie na mzdy a prevádzku v aktuálnom kalendárnom roku vychádzajú z vykázaných údajov uvedených v štatistickom výkaze Škol (MŠVVŠ SR) 40-01 k 15. septembru predchádzajúceho kalendárneho roka. Priznávajú sa pre:

1. MŠ - podľa počtu prijatých detí na základe rozhodnutia riaditeľa MŠ,
2. ŠKD - podľa počtu prijatých žiakov ŠKD,
3. ŠJ - podľa počtu všetkých žiakov ZŠ,
4. ZUŠ - da) individuálna forma vzdelávania podľa počtu prijatých žiakov do 15 rokov na základe rozhodnutia riaditeľa ZUŠ

-db) skupinová forma vzdelávania podľa počtu prijatých žiakov do 15 rokov na základe rozhodnutia riaditeľa ZUŠ

1. CVČ - podľa počtu detí od 5 rokov do 15 rokov s trvalým pobytom na území mesta

**§ 4**

**Príjemca dotácie**

Príjemcom dotácie podľa tohto nariadenia sú nasledovné školy a školské zariadenia s právnou subjektivitou v zriaďovateľskej pôsobnosti mesta Stará Turá:

a) Základná škola Hurbanova 128/25 Stará Turá ,

b) Základná umelecká škola SNP 293/17A Stará Turá,

c) Materská škola Hurbanova 153/62 Stará Turá,

d) Centrum voľného času Gen. M.R. Štefánika 355/4 Stará Turá.

**§ 5**

**Výška dotácie**

1. Výška dotácie na príslušný kalendárny rok na mzdy a prevádzku na dieťa MŠ, ŠKD, ŠJ, ZUŠ a CVČ je určená v prílohe nariadenia.
2. Dotácia sa poskytuje v celých eurách bez desatinných miest po matematickom zaokrúhlení súčinu a bude poskytovaná mesačne spravidla vo výške jednej dvanástiny z ročnej výšky.
3. V prípade, že dotácia nebude vyčerpaná do 31.12. príslušného kalendárneho roku, je prijímateľ povinný nevyčerpanú časť dotácie vrátiť späť na účet Mesta Stará Turá do 31.12. príslušného kalendárneho roku.

**§ 6**

**Termín a spôsob poskytovania dotácie**

1. Mesto Stará Turá poskytne príjemcovi podľa § 4 nariadenia dotáciu mesačne - spravidla vo výške jednej dvanástiny z dotácie na príslušný kalendárny rok - najneskôr do 15. dňa príslušného mesiaca.

(2) Mesto Stará Turá môže poskytnúť príjemcovi podľa § 4 nariadenia mimoriadnu dotáciu na prevádzku v kat. 630 – Tovary a služby na základe písomnej žiadosti riaditeľa školského subjektu a v súlade so schváleným rozpočtom.

**§ 7**

**Použitie dotácie**

Prijímateľ dotácie podľa § 4 nariadenia je oprávnený použiť dotáciu len na úhradu osobných a prevádzkových nákladov MŠ, ŠKD, ŠJ, ZUŠ, CVČ a pri jej použití musí zabezpečiť hospodárnosť, efektívnosť a účinnosť jej použitia.

*„Príloha č. 1*

Určenie výšky dotácie na prevádzku a mzdy na žiaka základnej umeleckej školy, dieťa materskej školy a dieťa školského zariadenia od 1.4.2020.

|  |  |
| --- | --- |
| Školy a školské zariadenia zriadené mestom Stará Turá | **Dotácia na mzdy a prevádzku na žiaka (dieťa) od 1.4.2020**  **v eurách** |
| Základná umelecká škola individuálna forma | **1 583** |
| Základná umelecká škola skupinová forma | **514** |
| ZUŠ-spolu | **919** |
| Materská škola | **3 016** |
| Centrum voľného času | **118** |
| Školský klub detí | **457** |
| Školská jedáleň pri ZŠ- 723ž. | **181** |

„

**Čl. II**

1. Toto nariadenie bolo schválené uznesením Mestského zastupiteľstva mesta Stará Turá UZN č. 12-XIII/2020 zo dňa 20. februára 2020.

2. Toto všeobecne záväzné nariadenie nadobúda účinnosť 01. apríla 2020.

PharmDr. Leopold Barszcz

primátor mesta

Vyvesené dňa: 26.02.2020

1. Nariadenie vlády Slovenskej republiky č. 668/2004 Z. z. o rozdelení výnosu dane z príjmov územnej samospráve v znení neskorších predpisov. [↑](#footnote-ref-1)